Ižma
Ižma (rus. Ижма, kom. Изьва) – upė Rusijoje, Komių respublikoje; Pečioros kairysis intakas. Prasideda Timano kalvagūbryje. Teka į šiaurę, šiaurės vakarus miškinga Pečioros žemuma. Žemupyje krantai pelkėti. Vagoje pasitaiko slenksčių, akmeningų ruožų. Įteka į Pečiorą ties Ust Ižmos kaimu. Didžiausi intakai: Uchta (kairysis), Ajuva, Sėbisė (dešinieji). Laivuojama 321 km ruože, nuo Sosnogorsko. Užšąla lapkričio–gegužės laikotarpiu. Prie Ižmos įsikūręs Sosnogorsko miestas.